|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **בן אדם מה לך נרדם""**   |  |  | | --- | --- | | קוּם קְרָא בְּתַחֲנוּנִים | בֶּן אָדָם מַה לְּךָ נִרְדָּם | | מֵאֲדוֹן הָאֲדוֹנִים | שְׁפֹךְ שִׂיחָה דְּרֹשׁ סְלִיחָה | | בְּטֶרֶם יָמִים פּוֹנִים | רְחַץ וּטְהַר וְאַל תְּאַחַר | | לִפְנֵי שׁוֹכֵן מְעוֹנִים | וּמְהֵרָה רוּץ לְעֶזְרָה | | בְּרַח וּפְחַד מֵאֲסוֹנִים | וּמִפֶּשַׁע וְגַם רֶשַׁע | | יִשְׂרָאֵל נֶאֱמָנִים | אָנָּא שְׁעֵה שִׁמְךָ יוֹדְעֵי | | וְלָנוּ בֹּשֶׁת הַפָּנִים | לְךָ אֲדֹנָי הַצְּדָקָה | |  |  | | לְהִתְוַדּוֹת עַל חֲטָאִים | עֲמֹד כְּגֶבֶר וְהִתְגַּבֵּר | | לְכַפֵּר עַל פְּשָׁעִים | יָהּ אֵל דְּרֹשׁ בְּכֹבֶד רֹאשׁ | | מִמֶּנּוּ נִפְלָאִים | כִּי לְעוֹלָם לֹא נֶעְלָם | | לְפָנָיו הֵם נִקְרָאִים | וְכָל מַאֲמָר אֲשֶׁר יֵאָמַר | | כְּרַחֵם אָב עַל בָּנִים | הַמְרַחֵם הוּא יְרַחֵם עָלֵינוּ | | וְלָנוּ בֹּשֶׁת הַפָּנִים | לְךָ אֲדֹנָי הַצְּדָקָה | |
| |  |  |  | | --- | --- | --- | | |  |  | | --- | --- | | **בן אדם מה לך נרדם - על הפיוט** |  | | | פיוט הפותח את סדר הסליחות לפי נוסח עדות המזרח, הנוהגים לקום באשמורת השחר לאמירת סליחות במשך כל חודש אלול. אלו המלים הראשונות אתן נפגש האדם הקם משנתו ומגיע אל בית הכנסת: בֶּן אָדָם, מַה לְּךָ נִרְדָּם - קוּם קְרָא בְּתַחֲנוּנִים! בשכונות הירושלמיות הוותיקות זכורים לטוב גבאי בתי הכנסת שהיו מסתובבים עוד טרם עלה השחר בין בתי המתפללים, דופקים על התריסים ומאיצים בהם לקום לסליחות: ס-לי-חות!! לא עת לשקוע בשינה. המשורר קורא לאדם לקום, להתעורר - לא רק מהשינה הפיזית, הממשית, אלא בעיקר מן התרדמה הרוחנית שקל מאד לשקוע בתוכה. השינה מסמלת את האדם השקוע בעצמיותו, בחומר, בחטא, לעומת מצב הערוּת המסמל את האדם המודע, המחפש ומבקש את קרבת האל ומצוי בבחינה עצמית של מקומו ומעשיו בעולם.  הפיוט פותח במילה בֶּן אָדָם ומסיים בכינוי הקב"ה בשם אדנוּת - אֲדֹנָי. בכך מעצים המשורר את הפער שבין האדם, שמן האדמה לוקח, הקרוץ חומר, ובין האל - אֲדוֹן הָאֲדוֹנִים. אולם בין שני הקצוות הללו של האדם החוטא ושל האל אֲדוֹן הָאֲדוֹנִים נפרשת בשיר הדרך להתקרב אל האל ולצמצם את הפער הזה - מצד אחד עמידתו של האדם החוטא מול האל בווידוי על חטאיו, האדם המתעורר לתשובה ומצד שני הקב"ה המרחם על בניו כאב: הַמְרַחֵם הוּא יְרַחֵם עָלֵינוּ כְּרַחֵם אָב עַל בָּנִים. | |
| |  | | --- | | כל הזכויות שמורות © הזמנה לפיוט | |